Colyn maak Man Kos: Junie 2017
Donderdag 22 Junie 2017
Koek - Errieda se Hummingbird Koek
So paar dae terug roep 'n vriend my op WhatsApp en hy is baie huilerig. Hy het die moed bymekaar geskraap en die Hummingbird Koek gebak. Groot was sy terleurstelling ... die koek het kluitjierig uitgekom en was gladnie lekker nie. Ek is dadelik nuuskierig want dis nou een koek wat ek al lankal wou gebak het.
Errieda se Hummingbird Koek
Ek vra hom watter resep het hy gebruik en hy gee my die skakel na die resep toe. Ek sien dadelik dis een van Errieda du Toit se resepte en frons. Haar resepte is gewoonlik baie goed en deeglik getoets. Ek het nog nooit 'n flop gehad met enige van haar geregte wat ek gemaak het nie. Met die eerste oogopslag sien ek dadelik 'n paar dinge raak wat jou baie maklik sal laat struikel met die resep.
Laat ek eers verduidelik ... vir my val koeke in twee hoof afdelings ... SPONSKOEKE en VRUGTEKOEKE ... ek weet dis oorvereenvoudig maar dis hoe dit vir my werk. Koeke se sukses word grotendeels bepaal deur hoe jy die beslag meng en dan hoe jy bak, in 'n vlak pan vir 'n rolkoek, in muffin panne vir cupcakes of in groot panne vir 'n gewone koek. Sponskoeke kan al die dinge doen maar vrugtekoeke is werklik nie geskik vir rolkoeke nie tensy jy regtig dapper is en weet wat jy doen.
Eerste ding wat ek opmerk van die Hummingbird koek is dat dit 'n groot beslag is. Tweedens is daar 'n klomp nat vrugte in ... piesangs en pynappel snippers. Hierdie twee goed gaan die beslag swaar en baie nat maak en natuurlik gaan dit die baktyd baie affekteer.
Ek gesels bietjie met my vriend en vind uit wat hy gedoen het en hoe hy die metodes uitgevoer het. Dis vir my gou duidelik dat hy heel waarskynlik die koek nie deurgebak het nie. Ek weet dis 'n ding met vrugtekoeke ... die beslag is swaar en daar is gewoonlik baie suiker in ... as jou oond te warm is gaan die koek buite brand voor hy in die middel gaar is ... die swaar beslag gelei die hitte stadiger na die middel toe en die buite rante begin brand voor die middel regtig warm raak. Errieda se resep stel voor dat jy drie 23cm panne gebruik ... dit het die voordeel dat die beslag nie te dik in die panne lê nie en vinniger bak want die hitte kom goed deur van bo en van onder af. Ek probeer om die beslag so om en by 3cm maksimum diep in die panne te gooi.
Ondervinding het my geleer dat jy maar gerus die temperatuur van jou oond met 10C kan verminder vir vrugtekoeke. Ek bak ook baie selde 'n ronde koek en seker 80% van my koeke bak ek in vierkantige panne wat so 20cm x 20cm groot is. Vierkantige koek is makliker om te verpak en sny ook makliker in porsies in ... maar dis maar net my persoonlike opinie.
Ek laai die resep op my tablet en kies koers kombuis toe. My vrou is nuuskierig toe ek so vroeg oggend begin panne en meel en dinge uitpak. Ek vertel haar die storie en sy lag ...
"En jy dink jy kan dit reg kry ..."
Ek gee haar so skewe kyk ... "Poppie, mense donner koeke gewoonlik op omdat hulle nie fokus as hulle moet bak nie. Koekbak is 'n wetenskap ding en jy beter fokus of jy gaan faal. Jy kannie sommer dinge uitlos of bygooi vir luck nie en jy moet reg meet en weeg."
Mooi uitgemeet en reg gepak
Uit honderde navrae het ek al geleer dat die meeste mense lui raak as hulle 'n koek moet bak wat baie bestandele het en nie konsentreer nie. Ek het 'n goue reël as dit by koek kom ... ek meet en weeg al my bestandele af en pak dit in groepies bymekaar soos die metode voorskryf. Sodoende mis ek nie 'n bestandeel nie en ek sit ook nie iets eerste in wat eintlik laaste moes ingaan nie. Dit klink dalk bietjie omslagtig maar probeer dit gerus volgende keer as jy 'n koek bak.
Soos gewoonlik is ek nie 'n ou wat sommer resepte in my stories gee nie want dit gaan meer oor die metodes as oor die resep ... hier is die skakel na Errieda se Hummingbird Koek. Kliek op die skakel en kry die hele resep daar.
Maak seker jou oond is aan en gaan reg wees as jy klaar gemeng het ... dis baie belangrik dat jy die beslag so vinnig as moontlik in die oond kry nadat die nat en droeë bestandele bymekaar gebring is. Dink maar aan die proses as jy Enos in die glas water ingooi ... dis maar ook wat gebeur in jou beslag ... net baie stadiger.
Klits die eiers en suiker totdat jy gladnie meer suikerkorrels in die beslag kan voel nie ... vat so 8 minute in my Kenwood met die whisk aan. Gooi nou die olie stadig by terwyl die masjen steeds goed op spoed is. Hierdie is 'n belangrike stap in enige koekbak proses. As jy hier lui is en kortpad vat gaan jy sekerlik nie 'n lekker koek kry nie want daai suikerkorrels gaan jou beslag beneuk in die oond.
Errieda noem in die kommentare dat sy 'n opgehoopte koppie pynappel snippers gebruik en dan bietjie van die sap ekstra in gooi. Dis goeie raad want die beslag was effens stram ... nou die grootte van die eiers wat jy gebruik gaan ook hier 'n rol speel. Nadat ek die meel ingevoeg het was dit duidelik dat die beslag moontlik baie stram gaan wees en ek meng die pynappel en piesangs in met 'n groot metaallepel. Dis nou die tyd om die beslag te beoordeel en te besluit of jy nog so bietjie vog nodig het. Ek het so 4 eetlepels sap bygegooi om die beslag lekker glad te kry.
Die volgende stap was die verdeling tussen twee panne, korrek ... ek het net twee vierkantige panne gebruik. Ek is nogal vol draadwerk as dit by hierdie stap kom en ek weeg die panne soos ek die beslag in skep. Ek soek hulle byna dieselfde gewig ... dis baie belangrik om dit so te doen want anders bak die twee koeke nie eweredig nie. Ek weet gesoute bakkers eyeball sommer die verdeling so maar ek doen dit nie ... ek weeg en maak seker.
Nou vir die oond ... my oond is gestel op 180C FAN ASSISTED en ek bak op die middelste rak. Na 10 Minute draai ek die oond af na 160C toe. Op 20 Minute toets ek met die toetspen en die pen kom nog nat uit in die middel. Nog 7 minute en toe is die pen skoon. Die koek begin nou ook effens wegtrek van die panne se rante af.
Na 30 minute keer ek die koeke uit en hulle voel perfek.
Heerlik ... vir seker 'n wenner.
Die koek is heerlik ... klam en geurig ... ek het 'n half teelepel MIXED SPICE ingegooi ipv die Naeltjies en Neutmuskaat wat die resep aandui en ek het die pecans met okkerneute vervang. Ek het so half koppie ekstra neute ingegooi.
Volgende keer as ek hom maak ... en ek sal hom vir seker weer maak ... sal ek 'n Roomkaas en Karamel versiering maak ... pynappel en karamel is mos groot maatjies.
Ek het die fotos met my vriend gedeel en hy het onderneem om weer die koek aan te pak. Vir my was dit 'n lekker projek want ek wou nog altyd graag die Hummingbird koek gebak het. Dit het ook weereens net beaam dat Errieda se resepte werk reg ... mits jy fokus.
Geplaas deur Colyn kook ManKos om 15:10 Geen opmerkings nie:
Etikette: Koek, Lekkernye
Donderdag 15 Junie 2017
Sourdough - You and your oven
When baking bread, especially sourdough, the most important goal is to get a good crust.
I have tried a lot of the methods, DO, Stone, Stone with Dome, Roasting pan with ice, Roasting pan with water, Roasting pan with Lava Rocks, Loaf pans, perforated pans ... you name it.
Some may know yet many wont ... I run an Afrikaans Language FB Page and Blog ... Colyn Kook Man Kos ... loosely translated as Colyn cooks Man Food or Dude Food if you like.
My mission is to encourage men to cook and as such I try and find the easy routes because as a rule men don't want complicated, especially if you are not a natural cooking guy.
After many failures and violent bouts of swearing I have settled on a simple way of getting a decent loaf.
The DO thing is not easy because many do not own a proper DO and then the ever confusing question, DO Hot or DO Cold ... I have done both and the difference is negligible for a home baker.
The roasting pan for the steam is a problem in domestic ovens because it shields the underside of the bread from the bottom element ... if you bake full thermofan then this is not an issue. I prefer to bake FAN ASSISTED.
Small loaf pans for water
The stones requires a long warming up cycle and not everyone has a stone.
On simple sheet pans
So I have settled for two small loaf pans, one on each side of the oven on the shelf set in the lowest setting. Then another wire rack in the middle. Filled the loaf pans with lava rocks.
I shape and form my loaves and bake on a metal sheet pan, the thinner the better. This metal heats up almost immediately on placing it in the oven because it is so thin.
I put 500ml of water divided between the two loaf pans and then spray the inside of the oven till the loaf is wet.
This gives me enough steam to last for around 15 minutes and by that time the loaf is steaming itself if it is a high Hydraditon dough.
I get acceptable results every time and I bake like this almost every day.
My oven is a Defy and there are two steam vents next to the handle, top and bottom ... in the image you can see the steam escaping through the bottom vent after 20 minutes with a 70% hydration loaf.
Hope this helps somebody ... it is cheap and uses what most have in their kitchens. This is how I teach men to bake their own Daily Bread.
Good crust, good oven spring and nice blisters
I bake on 220C Fan assisted and after 20 minutes I tune the oven down to 200C for another 10 minutes. Then I measure the internal temperature of the loaf to decide if it needs more baking. You want to see 195F and plus. Most bakers that hit a snag is caught by "under baking" ... for me the only sure way is to measure the internal temperature.
Here are my other Sourdough Stories ... LINK
Enjoy your baking till I write another story.
Hier is my Facebook Page... Man Kos ... like it if you want.
Geplaas deur Colyn kook ManKos om 10:41 Geen opmerkings nie:
Etikette: Bread, Kombuis, Sourdough
Sondag 04 Junie 2017
Eetplek - Sophies Bistro Nelspruit
Ek is 'n moeilike mens as dit kom by eetplekke. Ek het baie jare terug opgehou om stories oor eetplekke te skryf want dit is vir my moeilik om goed op te tower.
Sophie's Bistro by Halls
Vir my gaan dit oor lekker kos ... nie noodwendig die duurste op die spyskaart nie, inteendeel, ek verkies hamburgers, gebraaide hoender of vis en skyfies as ek gaan uiteet. Ek sal nie sommer steak bestel nie want ek weet vooraf al dat ek omgekrap gaan raak ... ek is 'n goeie kok en as dit by steak kom dan verouder ek my snitte self en sodoende is die steak altyd uit die boonste rakke. Ondervinding het my geleer om terwille van almal om my, liewer nie steak te bestel nie.
Nelspruit het 'n wye verskeidenheid eetplekke en ek weet sekerlik nie van almal nie. Ek het my geliefde plekkie vir hoender in die middedorp, my burger plekkie by iLanga maar ek het nie 'n plek vir vis en skyfies nie ... die een by Riverside het toegemaak en dit was dit vir my.
Laat in Februarie 2017 hoor ek van Sophies Bistro by Halls en die daaropvolgende Vrydagaand pak ek vir Poppie in die kar en daar gaan ons. My vorige twee Vrydagaande was 'n "wash out" ... eers loop ek my rieme styf met Skaap Chops en na ek daaroor gekla het gaan ek terug na dieselfde plek toe en bestel 'n hamburger ... denkende dat dit nie maklik is om van a hamburger 'n flop te maak nie ... wel ... nodeloos om te sê ... die ouens is spesialiste en foeter toe ook die hamburger op ... so ek en daai plekkie is klaar met mekaar.
Terug by Sophies ... die son sak net agter die berge weg toe ek by Halls se parkeerplek indraai en ek vat so oomblik of twee om myself mooi bymekaar te kry ... met wilskrag spoel ek my brein uit sodat ek met 'n oop kop die plek kan ervaar. Poppie het my juis ernstig vermaan voor ons in die kar geklim het ...
Vis en skyfies
"Moet nou nie weer jou speelgoed rondgooi as die kos nie reg is vir jou nie." Ek mompel net so deur my tande.
In die skemerlig lyk alles warm en vriendelik en ons gaan sit by a tafeltjie op die stoep ... ek sal nege uit tien keer vir 'n buite sitplek gaan as ek die keuse het. Dis 'n heerlike laat someraand in die Laeveld en buite is die enigste plek om te sit.
Aan die dienspersoneel se aksies kan mens sien die mense is nog nuut op die plaas en ek glimlag ... ek hou daarvan om te sien hoe mense in 'n tuig kan insak en dan met mening begin trek.
Ons lees die spyskaart deur en ek sien baie goed wat my aandag trek maar vanaand is dit net een ding vir my ... Vis en Skyfies. Poppie kies dieselfde en ek bestel ook die Hoenderlewer voorgereg vir ons twee om te deel.
Ek bestel 'n Coke en Poppie vat koffie. En so begin ons aand. Soos die borde van die omringende gaste by ons verbyaan word ek stelselmatig kalmer ... die kos lyk heerlik.
En toe arriveer on Hoenderlewers. Ek is mal oor die mooi bordjies. Ons vat hande en toe begin die feesmaal. Die lewers is heerlik sag en die sousie het net genoeg byt om jou aandag behoorlik te trek. Ek is nou so kalm soos 'n daggawalm en kannie wag vir die vis en skyfies nie.
Die kelner plaas die bord voor Poppie neer, sy het Vis en Slaai gevat ... dit lyk heerlik ... myne het baie minder blare by maar die goudgebraaide chips roep my op die naam en sonder seremonie is dit sommer met die vingers in die bord in.
Die chips is presies soos ek daarvan hou en die vis is heerlik sappig met 'n baie ligte deegkorsie ... alles is perfek en ek is in die sewende hemel want nou weet ek dat ek weer 'n Vis en Chips plekkie opgespoor het.
Sophie's het nou nie eintlik 'n flambojante nagereg spyskaart nie en dit maak ook nie regtig vir my saak nie ... ek is nie 'n groot nagereg eter nie.
Aan die einde van die aand kom die rekening en ek frons ... jissim die mense pryse is billik ... inteendeel dis meer as billik. By die uitgang ontmoet ek die eienaar en sy vrou en ons kliek omtrent dadelik ... Dries en Elize is pragtige mense, oop, eerlik en baie ernstig oor Sophie's. Ons gesels land aan sand en toe ek by die deur uitstap toe weet ek ... dis MY PLEKKIE die.
Nouja, dis nou drie maande later en ons eet bykans elke Vrydagaand by Sophie's ... heeltemal teen my natuur in met eetplekke het ek die spyskaart deurgewerk ... uit beginsel het ek weggebly van die Steak disse af en vermy ook geregte wat duidelik aandui dat daar knoffel in is. So hier en daar was daar ietsie wat nie in my smaak geval het nie en ek het dit met Elize bespreek. Sy is altyd gewillig om klein aanpassings te maak en ek kan met 'n skoon gewete Sophie's Bistro met 4 Sterretjies beloon ... hoekom nie 5 nie ... wel niemand kry 5 sterre by my nie.
Sophie's se Prawn geregte is heerlik, hulle burgers, bief en hoender is van die beste wat ek al geëet het.
As jy in Nelspruit is en jy wil lekker eet, baie billike pryse ervaar en met 'n glimlag by die deur uitstap ... wel dan is Sophie's Bistro die plekkie vir jou.